Acțiune introdusă la 2 iulie 2021 – ZR/EUIPO
(Cauza T-400/21)
Limba de procedură: engleza
Părțile
Reclamant: ZR (reprezentanți: S. Rodrigues și A. Champetier, avocați)
Pârât: Oficiul Uniunii Europene pentru Proprietate Intelectuală (EUIPO)
Concluziile
Reclamantul solicită Tribunalului:
anularea deciziei EUIPO de respingere a cererii reclamantului de transfer de la Comisia Europeană la EUIPO;
anularea, în măsura în care este necesar, a deciziei de respingere a plângerii depuse de reclamant în temeiul articolului 90 alineatul (2) din Statutul funcționarilor;
obligarea pârâtului la plata cheltuielilor de judecată.
Motivele și principalele argumente
În susținerea acțiunii, reclamantul invocă trei motive.
Primul motiv întemeiat pe încălcarea articolelor 4, 8, 27, 29 și 110 din Statutul funcționarilor și a principiilor continuității în funcție a funcționarilor Uniunii, comparării meritelor și transparenței.
Al doilea motiv întemeiat pe încălcarea principiului egalității de tratament.
Al treilea motiv întemeiat pe încălcarea obligației de motivare și a obligației de diligență, având drept consecință o eroare vădită de apreciere.
____________